Esther Obeng Dapaah

Esther Obeng Dapaah (wɔwoo no wɔ Kɔtɔnimaa bosome da ɛto so Nkron wɔ Afe Apem Ahankron Aduanan Nnum mu, 9 May 1945) yɛ Ghana ɔmanyɔni ne mmaranimfoɔ. Na ɔyɛ mmarahyɛ badwamni a ɔhwɛ Abirem mpɛsua so wɔ Ghana ammamuo a ɛtɔ so nnan no mmarahyɛ badwa a ɛtɔ so nnum mno mu.
 Mfitiaseɛ asetena ne ne nwomasua 
Esther Obeng Dapaah firi Nkwarten, wɔ Ghana Apueɛ Mantam mu. Wɔwoo no wɔ Kɔtɔnimaa bosome da ɛto so Nkron wɔ Afe Apem Ahankron Aduanan Nnum mu, 9 May 1945.  Ɔnyaa ne Mmara mu Bachelor wɔ Chelmer Institute of Education wɔ Essex, England, wɔ afe Apem Ahankron Aduoson Nson (1977). Ɔnyaa Bachelor of Law wɔ Lincoln's Inn wɔ afe Apem Ahankron Aduoson Nwɔtwe (1978) mu na ɔnyaa Ghana School of Law wɔ afe Apem Ahankron Aduoson Nkron (1979).

 Adwumayɛ 
Obeng Dapaah yɛ mmaranimfoɔ wɔ adwumayɛ mu. Wayɛ adwuma wɔ London Borough of Newham sɛ Ɔpanin a ɔhwɛ dan ka so.

 Amanyɔsɛm 
Ɔyɛ Ɔman Ho Dɔ Kuo Foforo no muni. Ɔsomm wɔ John Agyekum Kufuor ase sɛ Ɔsoafoɔ a ɔhwɛ Asase, Kwaeɛ ne Fam Agudeɛ so. Wayɛ saa Mmarahyɛ Badwa no muni a ɔhwɛ Abirem mpɛsua so wɔ Ghana ɛfiri mfeɛ Mpem Mmienu ne Nnan (2004) mu. Berɛ bi na ɔyɛ Mmaa ne Mmɔfra Kuo no Titenani na mprempren ɔyɛ Boayikuo a Ɛhwɛ Amansan Mmara ne Mmara Nsɛm So no muni. Na ɔyɛ Pan-African Mmarahyɛ Badwa no muni nso .

 Abatoɔ a wɔyɛ 
Wɔpaw Obeng Dapaah sɛ mmarahyɛ badwani maa mmarahyɛ badwa a ɛto so nnum a ɛwɔ ammamuo a ɛto so nnan no mu maa Abirem mantam no wɔ mfeɛ Mpem Mmienu ne Nwɔtwe (2008) Ghana amansan abatoɔ mu. Wɔde amma mpem-dumiɛnsa, ahammiɛnsa ne du nkron (13,319) na ɛpaw no wɔ amma Mpem mmienu ne baako, ahankron ne aduosia mmienu (21,962) a ɛfata a wɔtoo no mu, a ɛne abatoɔ a ɛfata a wɔtoo no nyinaa mu ɔha nkyekye mu aduosia akyiri pɔ nsia (60.6%) yɛ pɛ.

 N'ankasa Abrabɔ 
Esther yɛ Kristoni na ɔyɛ Pentekoste Asɔre no muni. Ɔyɛ sigyani a ɔwɔ mma mmiɛnsa.

 Mmeaeɛ A Menyaa Mmoa Firiɛ 

Nkyekyεmu:Ghana mmrahyɛbadwamfoɔ a wɔtɔ so nnum wɔ ammamu a ɛto so nnan mu
Nkyekyεmu:Ghana mmrahyɛbadwafoɔ 2013–2017